en en hbs_lat en en en en en en en gu gu gu gu gu en en en en en en en en en en en en en en en en en en en en en en en en en en en en en gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu gu gu gu gu gu gu gu gu gu en en en gu gu gu gu gu gu gu gu en gu en en gu gu gu gu gu gu gu gu gu gu gu en en en en gu gu gu gu gu gu gu gu gu gu gu gu gu gu gu gu gu en en en en gu gu gu gu gu gu gu gu gu gu gu gu en en en en gu gu gu gu gu gu gu gu gu gu gu gu gu kn en en en en gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu en en en en gu gu gu gu gu gu gu gu gu gu gu gu gu gu gu gu en en gu en en en
Poems and Musings by Nikki Shah
કહે છે ‘મા’ મને 10-October-2019
સ્વસ્થ રહો મસ્ત રહો 29-September-2019
તારું નાનપણ રોજ યાદ કર્યા કરું છું,
તને રોજ મોટો થતાં જોયા કરું છું.
આવતાં બદલાવનો અનુભ​વ કર્યા કરું છું,
પણ વસે છે મારો જીવ તારામાં તને કહ્યા કરું છું.
તારી સાથે દલીલો રોજ હું કર્યા કરું છું,
ને ગુસ્સાને પણ તારા અપનાવ્યા કરું છું.
લોકો કરે છે સારી સારી વાતો તારી ને મનથી હું મલકાયા કરું છું,
મમ્મીનો છે દીકરો એમ કહી હરખાયા કરું છું.
મારા આપેલાં સંસ્કાર રોજ તારામાં જોયા કરું છું,
વડીલોને માન ને નાનાને પ્યાર કરતા જોઇ ખુશ થયાં કરું છું.
જેવો છે એવોજ રહેજે મારાજ મનમાં હું કહ્યાં કરું છું,
તું મારો છે એનું થોડું અભિમાન કર્યા કરું છું.
કોમળ તારા હૃદયમાં ભરપૂર પ્રેમ હું જોયા કરું છું,
મદદ કર​વા સૌથી આગળ તને જોઇ તારું માન કર્યા કરું છું.
પરિવાર સર્વસ્વ છે તારું એ જોઇ ગદ ગદ થયા કરું છું,
કહે છે મા મને, ને રોજ તારા પ્રેમમાં હું નાહ્યા કરું છું.
The Audio Version of ‘કહે છે ‘મા’ મને
આમ કંઈ આપણે રોજ મળતા નથી,
પણ તારી યાદ વગર દિવસ જતા નથી.
આમ કંઈ આપણે રોજ વાત કરતા નથી,
પણ મળીએ ત્યારે વાતો આપણી ખૂટતી નથી.
વિચારો હંમેશા આપણા કંઈ મળતા નથી,
છતા મજા કંઈ આપણે ઓછી કરતા નથી.
એવું નથી કે ઝઘડા આપણા થતા નથી,
પણ ઝઘડ્યા પછી ક્યારેય ચેન પડતું નથી.
અબોલા આપણા કંઈ ટૂંકા હોતા નથી,
એવી એક પણ રાત નથી ત્યારે આપણે રડયા નથી.
અરે મિત્રોની મહેફિલ રોજ રોજ મળતી નથી,
પણ થાય ત્યારે ધમાલ આપણે ઓછી કરતા નથી.
તું ખૂબ ખાસ છે એ વાતમાં કોઈ મિલાવટ નથી,
સખી, તારી ખુશી સિવાય પ્રભુ પાસે કોઈ માંગણી કરી નથી.
The Audio Version of ‘સખી’
Posted on 6-October-201922 Comments on સખી
સ્વસ્થ રહો મસ્ત રહો
“તમારું તંદુરસ્ત સ્વાસ્થ્ય તમારા પરિવાર માટે ઉત્તમ ભેંટ છે.”
_____આ મારો ખૂબ મનગમતો વિષય છે. હમેશાં પ્રયત્ન કરતી હોઉં છું દરેકનું જીવન તંદુરસ્ત રહી શકે એવી એક પ્રેરણા બની શકું.
_____ક્યાંક મેં આ બે line વાંચી છે. “Health is wealth” અને “Your perfect health is best gift you can give to your family.” હું સાચે જ આની સાથે સહમત છું. સાચું કહેજો, તમારો life partner સવારે ઊઠીને gym જશે કે ચાલવા જશે તો તમને ગમશે કે સવારે ઊઠીને doctor પાસે જશે તો? જવાબ ખૂબ જ સરળ છે. થોડું પોતાનું ધ્યાન રાખી લઈએ તો doctor નાં ખોટા બિલોમાંથી તો બચીએ જ પરંતુ સૌને હમેશાં ખુશ પણ રાખી શકીએ કારણકે આપણે ખુશ હોઈશું .
_____સમય પર સૂવું , સમય પર જાગવું અને શરીર પાછળ થોડો સમય આપવો, મને ખાત્રી છે તમે હમેશાં ખુશ રહેશો. અને આમાંથી એક પણ વસ્તુ માટે કોઈની જરૂર પડતી નથી. આપણે કામ કરી શકશું, ફરી શકશું અને હસી શકશું પણ જો આપણે તંદુરસ્ત રહીશું તો જ.
_____બધું હોવા છતા પણ જો જીવન માણી ના શકો તો બધું હોવાનો મતલબ શું? Priorities ને બદલો, પત્ની કે પતિ સાથે doctor પાસે જવા કરતા park માં હાથ પકડીને ચાલવા જશો તો વધુ ગમશે. 24 કલાકમાંથી 1 કલાક તમારા સ્વાસ્થ્ય માટે આપો કારણકે તમને સ્વસ્થ જોઈ તમારો પરિવાર હમેશાં ખુશ રહેશે અને એ જ એક ઉત્તમ ભેંટ છે તમારા તરફથી.
_____તંદુરસ્ત રહેશોતો ખુશ મિજાજ રહેશો. તબિયતની ચિંતા માત્ર અણગમો, અકળામણ અને stress ઉત્પન્ન કર છે, નહી કે માત્ર તમારા જીવનમાં પરંતુ તમારી આજુબાજુની દરેક વ્યકિતને તકલીફ આપે છે. નક્કી કરો મારુ ધ્યાન હું પોત જ રાખીશ અને શરૂઆત આજથી જ કરીશ.
The Audio Version of ‘સ્વસ્થ રહો મસ્ત રહો’
Posted on 29-September-201912 Comments on સ્વસ્થ રહો મસ્ત રહો
લખું તો કોરા કાગળ પર કલમ કહી જાય,
ન બોલું તો પણ મારા નેત્રો બધુ બોલી જાય,
તારી વાતો મારા શબ્દોમાં સમાઈ જાય,
હૃદયમાં વસતી આ ધડકનોની રફતાર વધી જાય,
મારુ મુખ આમ દુનિયા પણ વાંચી જાય,
કંઈક ખાલીપો છે બધા જ કહી જાય,
તારી દૂરી મારા મનને અસ્થ વ્યસ્થ કરી જાય,
કેમ છુપાવું તારી યાદોને જે અશ્રુ બની વહી જાય,
તારું જ સ્મરણ મારા જીવનની ગઝલ બની જાય.
The Audio Version of ‘સ્મરણ’
Posted on 22-September-201918 Comments on સ્મરણ
સમજદારીની વાતો કરતા હતા જે,
ગેરસમજના ગોટાળે ચડી ગયા,
પ્રશ્નોમાં એવા અટવાયા એ,
કે અંતે સંબંધો તૂટી ગયા.
પ્રેમની જ ભાષા સમજતા હતા જે,
નફરતના રસ્તે વળી ગયા,
નાદાનીમાં એવા ખોવાયા એ,
કે અંતે સંબંધો છૂટી ગયા.
શાંત સ્વભાવની વાતો કરતા હતા જે,
અશાંતિના માર્ગે ચઢી ગયા,
ક્રોધમાં એવા અકળાયા એ,
કે અંતે સંબંધો હારી ગયા.
લખતા લખતા હાસ્યની વાતો આજે,
કારણ વગર રડી પડયા,
કેટલાય વર્ષો વીતી ગયા.
The Audio Version of ‘પસ્તાવો’
Posted on 15-September-201924 Comments on પસ્તાવો
જોઈને તને હસવાની આદત છે મને,
રોજ વાત કરવાની આદત છે તને,
મને વ્યસ્ત જોઈ ગુસ્સો કરવાની આદત છે તને,
તારી માટે કંઈક લખવાની આદત છે મને,
ઝઘડો કરી આમ રડવાની આદત છે તને,
વાંક તારો કે મારો મનાવવાની આદત છે મને,
મારી આંખોમાં આંસુ જોઈ પીગળવાની આદત છે તને,
ઊંઘમાં આમ મલકાવવાની આદત છે મને,
મને ખુશ જોઈ ખુશ રહેવાની આદત છે તને,
મારા સિવાય બીજી કોઈ આદત છે ખરી તને?
The Audio Version of ‘આદત’
Posted on 8-September-201926 Comments on આદત
તકરાર બધી ભુલાવી દઈએ,
ખૂબ મોટો દિવસ છે આજે.
મીઠા બોલ સૌ સાથે બોલી લઈએ,
ભૂલો ભૂલવાનો દિવસ છે આજે.
આક્રોશ બધા છોડી દઈએ,
દિલને સાફ કરવાનો દિવસ છે આજે.
મીઠાશ ભરવાનો દિવસ છે આજે.
તું અને હું બસ એક જ છીએ,
એવું જ કહી દેવાનો દિવસ છે આજે.
બે હાથ જોડી સૌને મનાવી લઈએ,
માફી માંગવાનો અને આપવાનો દિવસ છે આજે.
🙏🏼🙏🏼🙏🏼 મિચ્છામિ દુક્કડમ 🙏🏼🙏🏼🙏🏼
The Audio Version of ‘મિચ્છામિ દુક્કડમ’
Posted on 1-September-201915 Comments on મિચ્છામિ દુક્કડમ
બાપુજી મારા સૌ પર ખૂબ લાડ લડાવતા,
દીકરાઓમાં શ્વાસોશ્વાસ એમના વસતા ,
દીકરીઓને પલકો પર હમેશાં રાખતા,
લાડ સૌ પર ભારોભાર વરસાવતાં,
તકલીફ પડે તો ક્યારેય કદી કંઈના બોલતા,
સમતાના સંસ્કાર અમને બધાને આપતા,
પરિવારને સાથે રાખીને હમેશાં ચાલતા,
બા નું જે ખૂબ ધ્યાન રાખતા,
મૂડી કરતા વ્યાજ ખૂબ વહાલું સૌને એ કહેતા,
નીકી મીકી ચીકી કહીને મને બોલાવતા,
કાયનેટીક પર સાથે મારી આવતા,
વીડીયો કોલમાં બસ આવીજા આવીજા કહેતા,
પુસ્તકો નવી નવી ખૂબ વાંચતા,
જીદે ચડે તો બાળક જેવા લાગતા,
મોટા અવાજે કોઈને કદીના બોલતા,
બાપુજી મારા સૌ પર ખૂબ લાડ લડાવતા.
The Audio Version of ‘કેવા હતા બાપુજી’
Posted on 25-August-201925-August-201920 Comments on કેવા હતા બાપુજી
રવિવાર રવિવારની આ વાત છે,
તમારીને મારી વચ્ચે ગજબની ગાંઠ છે.
સપનાઓ ભલેને બધા મારા છે,
સાકાર કરવામાં આપ સૌનો જ હાથ છે.
શબ્દોને સૂરોમાં રચવાનો મારો પ્રયાસ છે,
મને મળતું પ્રોત્સાહન તમારાથી જ છે.
નીકીની કવિતા આજે કંઈક ખાસ છે,
કારણ માત્ર તમારા સૌનો સંપૂર્ણ સાથ છે.
ખુશીના આંસુથી આંખો મારી ભારોભાર છે,
દરેક વાચકોનો મારા ખરા દિલથી આભાર છે.
મને આજે એક અજબની ખુશી છે અને હું દિલથી તમારા સૌનો આભાર માનું છું . નીકીની કવિતાને આજે બે વર્ષ થયા અને તમારા સાથ-સહકાર વગર આ સાચે જ શક્ય નહોતું . બસ આમ જ મને સાથ આપતા રહેજો એ જ મારા દિલથી તમને વિનંતી છે. Thank you. 🙏🏼
The Audio Version of ‘આભાર’
Posted on 18-August-201918-August-201920 Comments on આભાર
પળ બે પળની જિંદગી
ઘણું બોલ્યા ઘણું ઝઘડ્યા,
ચલને થોડું હસી લઈએ.
આપણી આ જીદને છોડી,
ચલને થોડું મળી લઈએ.
સૌથી વધુ લાગણી જ તારી સાથે,
ચલને એકબીજાને કહી દઈએ.
નથી માનતું આ મન મારું,
ચલને થોડું રડી લઈએ.
શા માટે છે આ તકરાર,
ચલને થોડી વાતો કરી લઈએ.
પળ બે પળની આ જિંદગીને,
સાથે મળીને જીવી લઈએ.
ચલને બધું જૂનું ભૂલી,
એક નવી શરૂઆત કરી લઈએ.
The Audio Version of ‘પળ બે પળની જિંદગી’
Posted on 11-August-201911-August-201913 Comments on પળ બે પળની જિંદગી
Page 1 Page 2 … Page 12 Next page
Proudly powered by WordPress